[{"text_idx": "#000006", "text": "La 10-an de au\u0306gusto 2023, dum la komuna kongreso de ILEI kaj TEJO en Lignano Sabbiadoro (Linjano Orsabla), okazis ekskurso al San Vito al Tagliamento (Sankta Vito c\u0302e Taljamento), urbeto en la regiono Friuli proksime al Pordenono. En Sankta Vito c\u0302e Taljamento log\u0302is Antonio Paulet, kiu eldonis multajn Esperantajn librojn dum la pasinta jarcento g\u0302is la fino de la kvindekaj jaroj. Multaj italaj esperantistoj lernis Esperanton per libroj eldonitaj de Paulet. Ekzemple ankau\u0306 la fama verko Manuale di Esperanto (Manlibro pri Esperanto) de Bruno Migliorini estis eldonita de Paulet en 1922."}, {"text_idx": "#000007", "text": "Pro lia famo la urbo dedic\u0302is vojon al Antonio Paulet. La urbestro de Sankta Vito c\u0302e Taljamento, Alberto Bernava, renkontis la esperantistajn ekskursintojn en la konsilia domo de la komunumo. Por ni esperantistoj tio estis tre grava kaj interesa momento. Jen foto de la renkontig\u0302o kun la urbestro de Sankta Vito c\u0302e Taljamento."}]